Hêzanê Dîfa El Wetenî vizêr şan hêrişê noqtaya kontrolî ya Hêzanê Asayîşê Zereyî kerdbi û Hêzanê Asayîşê Zereyî de cewabê hêrişî da. Bi nê hawayî taxa Teyî de pêkewtişî dest pêkerd.
Pêkewtiş pêro şewe dewam kerd û xeylêk milîsê Dîfa El Wetenî kişîyayî, birîndar bîyî. Pêkewtiş de şerwanêkê Hêzanê Asayîşê Zereyî şehîd bi.
Şewe saeta mabênê 02.00-03.00 de wextêk bêvengîye qewimîyaye la dima şer newe ra bi giran.
Hêzanê Dîfa El Wetenî yê rejîmê Şamî wextê hêrişî de topê hawanî û çekê cîyayî yê giranî xebitnayî.
Hêzê Asayîşê Zereyîserê sibayî ver bi taxa Teyî şîyî. Goreyê wextê herême heta saete 09.00 pêkewtişî  dewam kerdêne.
